З Паўднёвай Карэі Марына вярталася абсалютнай чэмпіёнкай. Перад тым, як прыехаць у Мінск, ёй прыйшлося затрымацца ў Маскве аж на тыдзень: так шмат было тых, хто хацеў павіншаваць яе, хто хацеў яшчэ раз убачыць спартоўку, хай сабе і на паказальных выступах. Акрамя шматлікіх букетаў і слоў падзякі, Марына атрымала і матэрыяльную ўзнагароду — алімпійскія прызавыя грошы. За іх яна набыла мэблю ў аднушку, якую ёй выдалі яшчэ да Алімпіяды (жыць дзяўчыне не было дзе, на паўгода яе нават давялося прытуліць трэнерцы). Той гістарычны мэблевы гарнітур да гэтага часу служыць сям’і Лобач.